Document ID: /fineweb-2-swissfilter-quality_10-filterrobots/filtered/01554.jsonl.gz/24

Прве недеље Великог поста, недеље Православља, у санктгаленској парохији је служена Света Литургија уз велико мношто вјерног народа који се претходних дана постом и молитвом спремао за Свето Причешће а у току које се и причестио Часним Тијелом и Часном Крвљу Господа нашег Исуса Христа.
У току Свете Литургије а након прочитаног Јеванђеоског зачала, поучно слово о посту је одржао протојереј-ставрофор Радивоје Сарић коме је саслуживао надлежни парох Бране Сарић. Парохијски хор Логос као и истоимени дјечији хор су одговарали у току Свете Литургије. Такође је у току исте прочитан апел наше помјесне Цркве о сакупљању новчаних средстава за пострадали народ у Украјини што је и учињено.